Številka: 430-72/2017

Datum: 10. 4. 2018

**RAZPISNA DOKUMENTACIJA**

JAVNI RAZPIS ZA ODDAJO JAVNEGA NAROČILA KOT NAROČILO MANJŠE VREDNOSTI

za izbiro izvajalca za

**»Ureditev parkirišča ob POŠ Dobrnič«**

Objavljeno na spletni strani občine.

NAROČNIK:

Občina Trebnje

**NAVODILO PONUDNIKOM ZA IZDELAVO PONUDBE**

**1. NAROČNIK**

V skladu z Zakonom o javnem naročanju (Uradni list RS, št. 91/15; v nadaljevanju ZJN-3) in Navodili o izvajanju postopkov evidenčnih in javnih naročil in o evidencah naročil naročnika Občine Trebnje, št. 007-7/2016, z dne 29. 3. 2016, naročnik OBČINA TREBNJE, Goliev trg 5, Trebnje, ki jo zastopa župan Alojzij Kastelic, vabi zainteresirane ponudnike, da predložijo svojo pisno ponudbo v skladu s to razpisno dokumentacijo in sodelujejo v postopku oddaje javnega naročila.

**Predmet javnega naročila je: »Ureditev parkirišča ob POŠ Dobrnič«**

Predmet javnega naročila je izvedba vseh del v skladu s popisom del, ki je sestavni del razpisne dokumentacije. Predvidena je Ureditev parkirišča ob POŠ Dobrnič, skladno s projektno dokumentacijo št.: PZI, 030/2012 z datumom november 2017, ki jo je izdelal: GPR, Igro Rems s.p., Mestne njive 1, 8000 Novo mesto

V projektno dokumentacijo je mogoč vpogled na Oddelku za družbene in gospodarske dejavnosti Občine Trebnje v času uradnih ur. Kontaktna oseba je Žiga Zaplotnik, tel. št. 07/34-81-124. Za vpogled se je potrebno najaviti en delovni dan vnaprej. Projektno dokumentacijo si je mogoče tudi izposoditi za obdobje dveh delovnih dni, pri čemer je izposojo potrebno napovedati vsaj dva delovna dneva vnaprej. V primeru večjih napovedi bo zaradi omejenega števila izvodov projektne dokumentacije imel prednost subjekt, ki je izposojo napovedal prej.

**2. ZAKONI IN PREDPISI**

Postopek oddaje javnega naročila bo potekal v skladu z določbami Navodil o izvajanju postopkov evidenčnih in javnih naročil in o evidencah naročil naročnika Občine Trebnje, št. 007-7/2016, z dne 29. 3. 2016 in ob upoštevanju naslednje zakonodaje:

* Zakon o javnem naročanju (Uradni list RS, št. 91/15; v nadaljevanju: ZJN-3)
* Zakon o pravnem varstvu v postopkih javnega naročanja (Uradni list RS, št. 43/11, 60/11 - ZTP-D, 63/13, 90/14 - ZDU-1I in 60/17)
* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617 in 13/18)
* Zakon o integriteti in preprečevanju korupcije (Uradni list RS, št. 69/11 - uradno prečiščeno besedilo);
* Obligacijski zakonik (Uradni list RS, št. 97/07 - uradno prečiščeno besedilo in 64/16 – odl. US) ter
* vsa ostala veljavna zakonodaja, ki velja v Republiki Sloveniji in ureja zadevno področje.

**3. IZDELAVA PONUDBE**

Ponudnik mora izdelati ponudbo v slovenskem jeziku, vrednosti ponudbe pa morajo biti izražene v EUR. Cena mora vsebovati vse stroške, popuste, rabate in davek na dodano vrednost, ki mora biti prikazan posebej. Ponudba se sestavi tako, da ponudnik vpiše zahtevane podatke v obrazce – priloge, ki so sestavni del razpisne dokumentacije.

**Pogoji za popolno ponudbo:**

**Za formalno popolnost in pravilnost mora ponudnik predložiti vse zahtevane in potrjene dokumente. Ponudba mora biti podana na obrazcih iz prilog razpisne dokumentacije. Vse priloge morajo biti s strani ponudnika podpisane in žigosane.**

**Ponudba se ne sme pisati s svinčnikom ali z rdečim svinčnikom, prav tako tudi ni dovoljeno vstavljanje in dopisovanje v ponudbo.**

Ponudnik mora v razpisni dokumentaciji izpolniti vsa prazna mesta z jasnimi tiskanimi črkami. Razpisna dokumentacija mora biti podpisana s strani pooblaščene osebe in ožigosana z žigom ponudnika. Morebitne popravke v ponudbi mora ponudnik opremiti z žigom in podpisom svoje pooblaščene osebe.

Od ponudnika se pričakuje, da bo skrbno pregledal vse navedene dokumente. Neizpolnitev vseh zahtev iz razpisne dokumentacije pomeni, da naročnik ponudbo, kot nepopolno zavrne.

**4. PREDLOŽITEV PONUDBE**

Ponudba se lahko vloži po pošti ali osebno na naslovu naročnika.

Ponudnik predloži ponudbo v zapečatenem ali v zaprtem ovitku tako, da je na odpiranju možno preveriti, da je zaprt tako kot je bil predan. Na ovitku mora biti naslov naročnika z vidno oznako NE ODPIRAJ – »Ureditev parkirišča ob POŠ Dobrnič« in ime ter naslov ponudnika na hrbtni strani ovojnice ponudbe.

Ponudba se šteje za pravočasno, če jo ponudnik **predloži najkasneje do dne 18. 4. 2018, do 10.00 ure v sprejemno pisarno (soba št. 2).**

**5. VSEBINA PONUDBE – POPOLNA PONUDBA**

Naročnik bo upošteval ponudbe, ki bodo pripravljene v skladu s temi navodili in na obrazcih.

1. **Povabilo k oddaji ponudbe (manjše vrednosti)**
2. **Navodilo ponudnikom za izdelavo ponudbe**
3. **Ponudba – OBRAZEC št. 1**
4. **Podatki o podizvajalcu - OBRAZEC št. 2**
5. **Izjava - OBRAZEC št. 3**
6. **Menična izjava – OBRAZEC št. 4**
7. **Vzorec gradbene pogodbe – OBRAZEC št. 5**
8. **Predračun – OBRAZEC št. 6:**

**6. OSNUTEK POGODBE**

Ponudnik priloži ponudbeni dokumentaciji podpisan osnutek pogodbe iz razpisne dokumentacije, vsaka stran mora biti žigosana in na koncu s strani ponudnika podpisana. Morebitno dodano, izpuščeno ali spremenjeno besedilo mora biti zaradi preglednosti posebej označeno, in sicer: spremenjeno ali dodano besedilo - s poudarjenim tiskom, izpuščeno besedilo - s prečrtanjem besedila.

**7. ČASOVNA VELJAVNOST PONUDBE**

Veljavnost ponudbe je časovno omejena, veljati mora še najmanj 60 dni od dneva, ki je v navodilih za pripravo ponudbe, določen, kot zadnji dan za oddajo ponudb.

**8. ROK PLAČILA**

Rok plačila je 30. dan od dneva prejema računa, ki ga ponudnik izstavi po opravljenem delu.

V kolikor je rok plačila krajši od zahtevanega, ali ponudnik izstavlja račune drugače kot jih zahteva naročnik, se ponudba izloči iz nadaljnje obravnave.

**9. ROK IZVEDBE DEL**

Rok izvedbe del: **31. 5. 2018**

**10. ZAVAROVANJA**

**Zavarovanje za dobro izvedbo pogodbenih obveznosti:**

Izbrani ponudnik bo moral v roku 10 dni od sklenitve pogodbe naročniku izročiti menico z menično izjavo za dobro izvedbo pogodbenih obveznosti, v višini 10 % skupne pogodbene vrednosti z davkom na dodano vrednost, z veljavnostjo do vključno 60 dni dalj, kot bo v pogodbi določen skrajni rok za izvedbo naročila. Finančno zavarovanje mora biti nepreklicno, brezpogojno in unovčljivo na prvi poziv. Če se bo rok za izvedbo naročila podaljšal, bo potrebno temu ustrezno podaljšati tudi veljavnost finančnega zavarovanja.

Finančno zavarovanje za dobro izvedbo pogodbenih obveznosti naročnik unovči, če izvajalec svojih obveznosti do naročnika ne izpolni skladno s pogodbo, v dogovorjeni kvaliteti, obsegu in roku ali v primeru, da izvajalec po svoji krivdi odstopi od pogodbe in v primeru, da naročnik po krivdi izvajalca odstopi od pogodbe.

**Zavarovanje za odpravo napak v garancijskem roku:**

Po prevzemu del, ki bodo predmet pogodbe, s strani naročnika, bo moral izvajalec izročiti naročniku menico z menično izjavo za odpravo napak v garancijskem roku. Izvajalec predloži finančno zavarovanje v višini 5% kumulativne končne obračunske vrednosti investicije z davkom na dodano vrednost z veljavnostjo 5 let + 30 dni od dneva uspešnega tehničnega pregleda. Finančno zavarovanje mora biti nepreklicno, brezpogojno in unovčljivo na prvi poziv.

**DOKAZILO:**

Ni zahtevano dokazilo, ponudnik s podpisom OBRAZCA št. 4 menična izjava potrjuje, da bo naročniku izročil ustrezno zavarovanje.

**11. SKLENITEV POGODBE**

Izbrani ponudnik je dolžan najkasneje v roku osmih (8) dni po prejemu pogodbe v podpis naročniku vrniti podpisano pogodbo, sicer naročnik lahko sklepa, da ponudnik od podpisa pogodbe odstopa. Pogodba je sklenjena, ko jo podpišejo vsi pogodbeni partnerji (pri skupni ponudbi tudi vsi partnerji).

Naročniku je z zakonom prepovedano skleniti pogodbo s ponudnikom, ki je uvrščen v evidenco poslovnih subjektov iz 35. člena Zakona o integriteti in preprečevanju korupcije Uradni list RS, št. 69/11 - uradno prečiščeno besedilo), že sklenjene pogodbe s takim ponudnikom pa so nične.

Pred sklenitvijo pogodbe v vrednosti nad 10.000 EUR (brez DDV) mora izbrani ponudnik na naročnikov poziv v 8 dneh od prejema poziva posredovati izjavo s podatki o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb.
* gospodarskih subjektih, za katere se glede na določbe zakona, ki ureja gospodarske družbe šteje, da so z njim povezane družbe.

**12. MERILA ZA IZBOR NAJUGODNEJŠEGA PONUDNIKA**

Naročnik bo pri ocenjevanju ponudb in pri izbiri najugodnejše ponudbe upošteval merilo:

* najnižja cena.

Če naročnik v postopku javnega naročila ne pridobi nobene ustrezne ponudbe, lahko izvede postopek s pogajanji brez predhodne objave. Naročnik bo v tem primeru izvedel postopek pogajanj v eni fazi v kateri se bo pogajal o končni ceni javnega naročila.

**13. PRAVICA DO REVIZIJE**

Za javna naročila, za katera se zakon, ki ureja javno naročanje, ne uporablja ali se uporablja le v zvezi z vodenjem evidence in sporočanjem statističnih podatkov, pravno varstvo po Zakonu o pravnem varstvu v postopkih javnega naročanja ZPVPJN (Uradni list RS, št. 43/11, 60/11 – ZTP-D, 63/13, 90/14 – ZDU-1I in 60/17) ni zagotovljeno.

**14. ZAKLJUČEK**

Zahvaljujem se vam za izkazan interes in za zaupanje na dobro in uspešno poslovno sodelovanje, ki ste ga izkazali s sodelovanjem na javnem naročilu, v želji, da bi prav vaša ponudba čim bolj izpolnjevala zahtevane razpisne pogoje, se vam najlepše zahvaljujem in vas lepo pozdravljam.

Trebnje, dne 10. 4. 2018

|  |  |
| --- | --- |
|  | Alojzij Kastelic, l.r.  ŽUPAN |